**ԱՄՓՈՓԱԹԵՐԹ**

**«ԵՎՐԱՍԻԱԿԱՆ ՏՆՏԵՍԱԿԱՆ ՄԻՈՒԹՅԱՆ ԱՆԴԱՄ ՊԵՏՈՒԹՅՈՒՆՆԵՐՈՒՄ ԿԱԶՄԱԿԵՐՊՎԱԾ ՍԱԿԱՐԿՈՒԹՅՈՒՆՆԵՐՈՒՄ ԱՐԺԵԹՂԹԵՐԻ ՏԵՂԱԲԱՇԽՄԱՆ ԵՎ ՇՐՋԱՆԱՌՈՒԹՅԱՆ ԱՆԴՐՍԱՀՄԱՆԱՅԻՆ ԹՈՒՅԼՏՎՈՒԹՅԱՆ ՄԱՍԻՆ» ՀԱՄԱՁԱՅՆԱԳՐԻ** **ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ԵԶՐԱԿԱՑՈՒԹՅՈՒՆՆԵՐԻ**

|  |  |
| --- | --- |
| **1. ՀՀ արտաքին գործերի նախարարություն** | 16.02.2023թ. |
| № 1111/8088-23 |
|  «Եվրասիական տնտեսական միության անդամ պետություններում կազմակերպված սակարկություններում արժեթղթերի տեղաբաշխման և շրջանառության անդրսահմանային թույլտվության մասին» համաձայնագրի (այսուհետ նաև՝ Համաձայնագիր) նախագծին հավանություն է տրվել Եվրասիական տնտեսական հանձնաժողովի խորհրդի՝ 2022թ. նոյեմբերի 25-ի թիվ 46 կարգադրությամբ:Համաձայնագրի նախագծով նախատեսվող կարգավորումների նպատակն է ԵԱՏՄ արժեթղթերի շուկայում գործարքների իրականացման ազատության ապահովումը և հիմնական մասնակիցների իրավունքների պաշտպանությունը։Համաձայնագրի նախագծով սահմանվում է արժեթղթերի շրջանառության և առաջնային տեղաբաշխման հնարավորությունը, նաև ապահովվում է արժեթղթերի ոչ խտրական «մուտքը» ԵԱՏՄ ընդհանուր բորսայական տարածք։ Ամրագրվում է միության մեկ անդամ պետության տարածքում գրանցված բորսայում ԵԱՏՄ անդամ մյուս երկրներում գրանցված արժեթղթերի տեղաբաշխումն ու շրջանառությունն ապահովելու կարգը։Համաձայնագրի ստորագրումը կխթանի անդամ երկրների ֆինանսական շուկաների զարգացումը՝ նպաստելով ֆինանսական ծառայություններ մատուցող անձանց և սպառողների իրավունքների ու օրինական շահերի պաշտպանությանը և Եվրասիական տնտեսական միության ընդհանուր ֆինանսական շուկայի արդյունավետ գործառնության համար անհրաժեշտ պայմանների ապահովմանը:Ելնեով վերոգրյալից և ղեկավարվելով «Միջազգային պայմանագրերի մասին» ՀՀ օրենքի 7-րդ հոդվածի դրույթներով՝ ՀՀ արտաքին գործերի նախարարությունը նպատակահարմար է գտնում «Եվրասիական տնտեսական միության անդամ պետություններում կազմակերպված սակարկություններում արժեթղթերի տեղաբաշխման և շրջանառության անդրսահմանային թույլտվության մասին» համաձայնագրի ստորագրումը։ Այն համապատասխանում է Հայաստանի Հանրապետության վարած արտաքին քաղաքականությանը և ստանձնած միջազգային պարտավորություններին: | **Ընդունվել է ի գիտություն։** |
| **2. ՀՀ տարածքային կառավարման և ենթակառուցվածքների նախարարություն,Պետական գույքի կառավարման կոմիտե** | 31.01.2023թ. |
| № ԳՍ//2814-2023 |
| Հայտնում ենք, որ «ԵԱՏՄ անդամ պետությունների բորսաներում արժեթղթերի տեղաբաշխման և շրջանառության փոխադարձ թույլտվության մասին» համաձայնագրի նախագծով «Պետական գույքի կառավարման մասին» ՀՀ օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն։ | **Ընդունվել է ի գիտություն**։ |
| **3. ՀՀ արդարադատության նախարարություն** | 15․02․2023 |
| № /14.2/7800-2023 |
| Նախագիծը չի պարունակում է Հայաստանի Հանրապետության օրենքին հակասող, օրենքի փոփոխություն կամ նոր օրենքի ընդունում նախատեսող նորմեր:Միաժամանակ գտնում ենք, որ Հայաստանի Հանրապետության համար ֆի­նան­սական կամ գույքային պարտավորություններ նախատեսելու դեպքում Նախագիծը ենթակա կլինի վավերացման: | **Ընդունվել է ի գիտություն։**  |
| **4. ՀՀ ֆինանսների նախարարություն** | 01․03․2023թ․ |
| № 01/5-1/2996-2023 |
|  «Եվրասիական տնտեսական միության անդամ պետությունների բորսաներում արժեթղթերի տեղաբաշխման և շրջանառության փոխադարձ թույլտվության մասին» համաձայնագրի նախագծով Հայաստանի Հանրապետության համար ֆինանսական պարտավորություններ նախատեսող՝ եկամուտների նվազեցման կամ ծախսերի ավելացման հանգեցնող դրույթներ առկա չեն:  | **Ընդունվել է ի գիտություն։** |